{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o obavljanju gospodarskog ribolova na moru mrežama stajaćicama, klopkastim, udičarskim i probodnim ribolovnim alatima te posebnim načinima ribolova "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"OBRTNIČKA KOMORA ISTARSKE ŽUPANIJE"," PRAVILNIK ","Mišljenje Koordinacije profesionalnih  ribara malim alatima\n\nČlanak 3. stavak 3.\nBrisati riječi „što podrazumijeva da ukupna količina mreža stajaćica u moru i na plovilu ne smije prelaziti 500 metara po plovilu kojim se obavlja ribolov na zapas\". \nObrazloženje: mreža stajačica je jedan od osnovnih alata kod većine ribara s malim (pasivnim ) alatima. Dio ribara koristi zapas „usput“, odnosno dok se vozi do pošte za položiti mreže stajačice na doček ili nakon podizanja mreža u povratku prema luci. Na tom putu, ako se uoči riba, onda se pokuša napraviti zapas što navedeni dio stavka onemogućava. \n\nČlanak 6. stavak 9. \nIzbrisati \nObrazloženje:\nU ulovu listarice veličine oka 40 (80) mm nema nedoraslog lista što znači da se lovi list veći od 20 cm. Povećanje oka na 84 mm moglo bi se opravdati jedino na području najsjevernijeg dijela Istre (Umag, Savudrija) gdje je poznato da se lovi veći list. Međutim kako se spuštamo južnije tako i veličina lista pada. S druge pak strane, velika populacija delfina terorizira ribare radeći takve štete da je u većini dijelova jedino moguće uloviti  lista ukoliko se mreže spuštaju samo za albu (mreža se polaže cca 2 sata prije zalaska sunca i podiže odmah nakon zalaska). Ako se mreža ostavi u moru do jutra delfini pojedu cjelokupan ulov. U praksi se pokazalo da listarica  veličine oka 84mm kod ribolova za albu lovi 50 % manje u odnosu na listaricu veličine oka 80 mm, što je kada se uzmu u obzir ionako mali ulovi i velike štete od delfina u konačnici neisplativo. Kada bi se povećalo oko na listarici trebalo bi paralelno povećati i minimalnu veličinu lista na europskoj razini, budući se više od 90 % ulova prodaje na talijanskom tržištu. Malo je vjerojatno da bi na to pristali talijani, uostalom i ramponi love lista a imaju dozvoljeno isto oko 40 (80) mm, odnosno u ZERP-u i znatno manje oko  od listarice. Nadalje, mišljenja smo da za bilo koje povećanje oka na mrežama stajačicama treba ostaviti prijelazno razdoblje od minimalno tri godine kako bi se potrošile stare zalihe materijala. Bilo koje povećanje oka koje ima za svrhu povećanje selektivnosti alata trebale bi pratiti i potpore za nabavku novih alata. Ukoliko se na predloženi način uvede obaveza povećanja oka na mreži listarici na oko 84mm za godinu dana, ribari će biti prisiljeni ili svi otići u ribolov na područje Umaga i Savudrije što će rezultirati ogromnim povećanjem ribolovnog napora na uskom području ili će biti prisiljeni loviti lista s poponama kako bi mogli zadržati oko 80 mm.\nUkoliko argumenti navedeni u obrazloženju nisu dovoljni, molimo Vas da se prije izmjene izradi cjelokupna studija o povećanju oka na listarici s 80 na 84 mm koja će uključiti više različitih područja, sagledati situaciju iz više perspektiva i dati odgovore na pitanja što to konkretno znači u ekonomskom i gospodarskom smislu za ribare.\n\nU članku 7,\n- u podstavku 2  riječi „zoni A“ zamijeniti riječima „podzoni A2, A3, A4“  te izbrisati riječi „ili otoka“ \nte dodati novi podstavak koji glasi:\n -u razdoblju od 15. svibnja do 10. rujna koristiti mrežu listaricu u ribolovnoj podzoni A1\n\nObrazloženje: \nMreža listarica je jedan od glavnih alata kod ribara s malim alatima u zoni A te je u ovom dijelu od 2006. godine dozvoljeno njeno korištenje tijekom cijele godine.  Mreža listarica ima namjensko ograničenje  za ulov lista te se u skladu s time koristi tijekom cijele godine na otvorenom moru, ali isto tako po rubnim, muljevitim dijelovima uz obalu. Na nekim mjestima je ta udaljenost svega 50 metara od obale dok je na drugim mjestima i 500-600 metara od obale. Nakon 12 godina korištenja uz obalu u ljetnim mjesecima nije uočeno da je stanje  resursa ništa gore u odnosu na ostali dio Jadrana, a svakako je značajan izvor prihoda u mjesecima kad su ionako ulovi svugdje mali ali zbog visoke cijene ipak isplativi. Nadalje zapadnu obalu Istre (zona A) karakteriziraju mali otočići koji su gotovo svi smješteni unutar udaljenosti od 1 Nm od obale kopna. Krajnji sjeverni dio Istre od Novigrada pa do granice sa Slovenijom nema otoka, ribolovni prostor je znatno sužen što zbog plovnog puta a što zbog blizine granice. To je ujedno i jedini dio Istre koji se po kartama tretira kao vanjsko ribolovno more ( zona A1)\nMolimo vas da iz navedenih razloga te nastalih problema sa granicom u Savudrijskoj vali razmotrite prijedlog da se u podzoni A 1 ipak dozvoli korištenje mreže listarice tijekom cijele godine, a da se u ostalom dijelu zone A (podzona A2, A3, A4) u ljetnim mjesecima ona ograniči na udaljenost veću od1 Nm  ali samo od obale kopna, a ne i od obale otoka jer svi otočići ulaze unutar odaljenosti od 1Nm od obale kopna. Na ovaj način smatramo da bi se postigla zaštita najosjetljivijeg obalnog dijela ali isto tako zadovoljile potrebe velike većine ribara s ovog područja.\n\nPrimjedba uz čl. 17. i čl. 21\nU članku 17 st.4 i članku 21. St 1 spominje se da se ribolovni alat može koristiti s obale ili iz plovila. Pod kojim uvjetima se ribolovni alat u gospodarskom ribolovu može koristiti s obale te da li je za još neke alate, primjerice ulov velikog morskog crva i sakupljanje školjaka i drugih morskih organizama, dozvoljeno koristiti alat s obale?\n\nČlanak 20. \ndodati novu alineju:  - harpun.\nObrazloženje: Harpun se koristi samo kod ribolova tune a može se koristiti i kod ulova nekih drugih vrsta, pa predlažemo da se uvede kao dozvoljeni ribolovni alat. \n\nUz članak  37.\nKomentar: Potrebno je pojasniti kako postupiti s nenamjenskim ulovom ukoliko prelazi postotak od  30 %, ukupne mase ulova, te kako postupiti s ulovom listarice kada delfin pojede cjelokupni ulov lista, a ostavi nekoliko kilograma drugih vrsta? \n\nČlanak 38. stavak 2. \nBrisati riječ „srdelare“.\nObrazloženje: jedan od osnovnih razloga zašto se uvelo navedeno ograničenje i to za sve vrste plivarica je taj kako bi se spriječile zlouporabe odnosno upisivanje nenamjenskog ulova iz plivarica u mreže stajačice. Dobivanjem derogacije za približavanje obali s malim plivaricama i onemogućavanjem inspekcijskog nadzora za sastav ulova na plovilu malih plivarica samo je povećana mogućnost za zlouporabu, te ukoliko im se još dozvoli i istovremeno korištenje mreža stajačica to će značiti da se s malim plivaricama bez ikakvog straha može loviti bilo koju vrstu riba što predstavlja nelojalnu konkurenciju ribarima s pasivnim alatima i znatno ugrožava njihovu egzistenciju. S druge pak strane, u članku 3. st. 3, ribare s mrežama stajačicama kojima je mreža stajačica jedan od osnovnih alata,  ograničilo ih se  na samo 500 metara mreža na plovilu i u moru ukoliko se radi zapas. U slučaju da se dozvoli da bilo koja vrsta plivarice može istovremeno na plovilu držati ili upotrebljavati mreže stajačice i okružujuće mreže plivarice, onda je potrebno paralelno izmijeniti i čl.3 st.3. u kojem će se omogućiti da se na plovilu nalazi i veća količina mreža stajačica od one koja se koristi za zapas te dužinu mreža u moru kod zapasa povećati odnosno izjednačiti s najvećom dužinom mreža koja je dozvoljena kod malih plivarica (plivarica palamidara 800 m)."]
[2,"Obrtnička komora PGŽ"," PRAVILNIK ","Poštovani,\n\nPredlažemo brisanje stavka 9) članka 6. zbog nepostojanja razloga za isti i prekratak rok za izmjenu alata"]
[3,"morski ribolov","Redoslijed i uvjeti obavljanja ribolova mrežama stajaćicama,\nČlanak 9.","pravo na topljenje mreža trebao bi imati profesionalni ribar nad ribarom koji koristi povlasticu za mali obalni ribolov. trebalo bi već jednom regulirati način profi ribara kod bacanja mreža blizu mjesta sporstkih ribolovaca. tj dali profi ribar može topiti mreže odmah do sportskog  ribolovca ili kabel,dva kabla itd. daleko od sportskog ribolovca."]
[4,"morski ribolov","Redoslijed i uvjeti obavljanja ribolova mrežama stajaćicama,\nČlanak 9.","mišljenja sam da ždrijeb bi valjalo ukinuti pošto to nije praksa kod nas.u ostalome pitam se kako  bi se praktično sproveo i kako bi se rješavali sporovi kad npr neki ribar se ne bi pridržavao pravila.što ako npr drugi dan ribar ne digne mreže?kako bi se tako nešto riješilo?"]
[5,"KARLA KATAVIĆ","Redoslijed i uvjeti obavljanja ribolova mrežama stajaćicama,\nČlanak 9.","Mreže stajaćice, na udaljenosti većoj od 2 Nm od obale, ne smiju biti u moru između 7 i 15 sati, kako bi se omogućio nesmetani rad dredžama"]
[6,"morski ribolov","Način upotrebe i namjena udičarskih ribolovnih alata ,\nČlanak 18.","ne vidimo razloga zašto se ne bi mogla pecati i riba pod umjetnom rasvjetom.koliko znamo nigdje u eu uredbama to ne piše."]
[7,"DARIO LADOVIĆ","Prostorno-vremenska ograničenja kod obavljanja ribolova tramatom ,\nČlanak 24.","Vi umjesto da smanjujete ribolovne zone i ukidate ludar isl. ribolovne alate vi to još proširujete, a sve u cilju bogaćenja odabranih pojedinaca, bez obzira na posljedive i uništavanje podmorja. \nStrašno je to da su sada na tapetu avioni pa će vam ovakve stvari proći neopaženo i bez komentara..."]